钦定古今图书集成/明伦汇编/氏族典/第307卷 > 《廖用贤尚友录》 > 商诰
## 钦定古今图书集成/明伦汇编/氏族典/第307卷 > 《廖用贤尚友录》 > 商诰

按《平原县志》：“诰，嘉靖丙辰进士，任肥乡知县，升兵部
职方司主事，守山海关。北兵攻辽东，薄关下，时海冰
正坚，诰预遣人凿之。北兵趋海口，至则冰泮难渡，遂
掠乡民奔赴入关者如蚁。诰大开关门以纳之，敌弗
敢入。继而攻水关甚急，城上军士单弱不能敌，诰出
城中壮士助之，指授方略，敌弗敢攻，乃退去。事闻，钦赐银两，升苏州兵备。